
Ministru kabineta rīkojums Nr. 459
Rīgā 2022. gada 21. jūnijā (prot. Nr. 33 77. §)
Par valsts līdzdalības saglabāšanu valsts sabiedrībā ar ierobežotu atbildību "Šampētera nams"
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 1. punktu:
· 1. Saglabāt valsts līdzdalību valsts sabiedrībā ar ierobežotu atbildību ''Šampētera nams" (reģistrācijas Nr. 50003000771).
· 2. Noteikt valsts sabiedrības ar ierobežotu atbildību "Šampētera nams" vispārējo stratēģisko mērķi – sabiedrības interesēs nodrošināt mērķtiecīgu un efektīvu Labklājības ministrijas resora funkciju izpildei nepieciešamo valsts nekustamo īpašumu pārvaldību, tostarp tirgus nepilnības apstākļos īstenot valsts ilgstošas sociālās aprūpes un sociālās rehabilitācijas institūciju nekustamo īpašumu infrastruktūras pārvaldību.

